Individualna in skupinska pomoč za pomoč učencem z zmanjšano pozornostjo in koncentracijo (učiteljica Martina Bizjak)

Danes bomo razvijali najprej slušno pozornost, zato le dobro poslušaj, kar ti bo prebral eden od staršev.

Navodilo: vsakič, ko slišiš besedi pes in luna, tleskni s palcem in kazalcem, lahko pa tudi poskočiš, počepneš, ploskneš …

PES IN LUNA (SLAVICA REMŠKAR)

MEJHEN PES BREZ IMENA JE BIL Z VERIGO PRIKLENJEN POD SENIKOM.

KMET JE HOTEL, DA PES ČUVA TRAKTOR IN MOTOR.

PES PA BI RAD TEKAL IN SE IGRAL.

MIMO SO SE SPREHAJALI LJUDJE.

VČASIH JE KDO TEKEL, SE PELJAL S KOLESOM.

NIHČE PA SE NI USTAVIL PRI PSU BREZ IMENA.

PONOČI JE POTOŽIL LUNI. UUUUUUUUU!

LUNA JE SKOČILA DOL.

STRGALA JE VERIGO.

VZELA JE PSA V NAROČJE IN MU DALA IME PIKEC.

OD TAKRAT ŽIVI PIKEC Z LUNO NA NEBU IN ČUVA ZVEZDE.

Sedaj pa še vaja za razvijanje vidne pozornosti.

Navodilo: v prvi povedi poišči vse črke O. Pokaži jih s prstom, če pa imate doma možnost list natisniti, lahko črke pobarvaš s svojo najljubšo barvico.

Med odmori lahko narediš vaje za razvijanje možgančkov, ki so objavljene na spletni strani šole..

Veliko uspehov pri izvajanju vaj.

Bodite doma in ostanite zdravi!

Martina Bizjak